Document ID: 32003R1771

32003R1771
L 258/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1771/2003 НА СЪВЕТА
от 7 октомври 2003 година
за изменение на Регламент (ЕО) № 2803/2000 на Съвета за откриване и управление на автономни тарифни квоти за Общността за някои рибни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
Снабдяването на Общността с някои рибни продукти зависи понастоящем от внос с произход от трети страни. Затова, от интерес за Комисията е да отмени частично или изцяло митата, приложими спрямо съответните продукти, за да не бъдат застрашени перспективите за развитие на рибното производство в Общността, като в същото време се осигури задоволително снабдяване на индустриите потребителки. Така с Регламент (ЕО) № 2803/2000 на Съвета от 14 декември 2000 г. за разкриване и управление на автономни тарифни квоти за Общността за някои продукти на риболова (1), се суспендираха тарифните квоти за някои рибни продукти за определен период.
(2)
Комисията разгледа пазарите и нуждите от снабдяване на индустриите потребителки през 2003 г. Като се имат предвид императивите на вътрешната и външната политика на Общността, уместно е да бъдат разкрити редица нови тарифни квоти за тези продукти и да бъдат увеличени някои съществуващи квоти, за да се поддържа производството на Общността.
(3)
Следователно Регламент (ЕО) № 2803/2000следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2803/2000 се изменя, както следва:
1.
Добавят се тарифните квоти за продуктите и квотните периоди, фигуриращи в приложението към настоящия регламент.
2.
За квотния период от 1 януари до 31 декември 2003 г.:
а)
размерът на квотата за тарифна квота 09.2785 се определя на 20 000 t;
б)
размерът на квотата за тарифна квота 09.2786 се определя на 1 500 t;
в)
размерът на квотата за тарифна квота 09.2794 се определя на 7 000 t.
Член 2
Настоящият регламент влиза в сила на третия ден след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 7 октомври 2003 година.

Labels: 3
6